b'\n_START_ARTICLE_\nThe Amazing Spider-Man (vuoden 2012 elokuva)\n_START_SECTION_\nJuoni\n_START_PARAGRAPH_\nRichard Parkerin tutkimushuoneeseen on murtauduttu ja h\xc3\xa4n l\xc3\xb6yt\xc3\xa4\xc3\xa4 sotkun keskelt\xc3\xa4 poikansa, Peterin. Ker\xc3\xa4tty\xc3\xa4\xc3\xa4n dokumentit talteen Richard ja h\xc3\xa4nen vaimonsa, Mary, viev\xc3\xa4t Peterin May-t\xc3\xa4din sek\xc3\xa4 Ben-sed\xc3\xa4n luokse, eik\xc3\xa4 heit\xc3\xa4 en\xc3\xa4\xc3\xa4 n\xc3\xa4hd\xc3\xa4._NEWLINE_Vuosia my\xc3\xb6hemmin teini-ik\xc3\xa4inen Peter Parker opiskelee Midtownin tiedelukiossa, jossa h\xc3\xa4n on sek\xc3\xa4 Flash Thompsonin kiusaamisen ett\xc3\xa4 Gwen Stacyn huomion kohde. Kotonaan Peter l\xc3\xb6yt\xc3\xa4\xc3\xa4 is\xc3\xa4ns\xc3\xa4 dokumentteja ja saa tiet\xc3\xa4\xc3\xa4 t\xc3\xa4m\xc3\xa4n ty\xc3\xb6skennelleen tohtori Curt Connorsin kanssa yhti\xc3\xb6ss\xc3\xa4 nimelt\xc3\xa4 Oscorp. Hiipiess\xc3\xa4\xc3\xa4n Oscorpin tiloihin, Peter l\xc3\xb6yt\xc3\xa4\xc3\xa4 laboratorion, jossa kehitet\xc3\xa4\xc3\xa4n "biokaapeleita" geneettisesti muokattujen h\xc3\xa4m\xc3\xa4h\xc3\xa4kkien avulla. Yksi h\xc3\xa4m\xc3\xa4h\xc3\xa4keist\xc3\xa4 puree Peteri\xc3\xa4 ja palatessaan metrolla kotiin, h\xc3\xa4n huomaa saaneensa joitakin h\xc3\xa4m\xc3\xa4h\xc3\xa4kkien kykyj\xc3\xa4._NEWLINE_Tutkittuaan is\xc3\xa4ns\xc3\xa4 dokumentteja Peter vierailee Connrosin luona ja paljastaa olevansa Richard Parkerin poika, n\xc3\xa4ytt\xc3\xa4en my\xc3\xb6s "rappeutumis-algoritmin", jota k\xc3\xa4tens\xc3\xa4 menett\xc3\xa4nyt Connors tarvitsee raajoja regeneroivaan tutkimukseen. Connors joutuu esimiehens\xc3\xa4 tohtori Rathan painostamana etsim\xc3\xa4\xc3\xa4n parannusta Oscorpin kuolemaa tekev\xc3\xa4lle johtajalle, Norman Osbornille. Koulussa Peter joutuu vaikeuksiin Flashin kanssa k\xc3\xa4ydyn koripallopelin aikana rikkoessaan taustalevyn. Ben-set\xc3\xa4 menee puhumaan rehtorin kanssa ja pyyt\xc3\xa4\xc3\xa4 Peteri\xc3\xa4 k\xc3\xa4velem\xc3\xa4\xc3\xa4n May-t\xc3\xa4din kanssa illalla kotiin h\xc3\xa4nen sijastaan._NEWLINE_Peter l\xc3\xa4hteekin auttamaan Connorsia regeneroimaan er\xc3\xa4\xc3\xa4n laboratoriohiiren raajan ja palaa kotiin my\xc3\xb6h\xc3\xa4ss\xc3\xa4 unohtaen hakea May-t\xc3\xa4din. T\xc3\xa4m\xc3\xa4n kautta Peter l\xc3\xa4htee kotoaan er\xc3\xa4\xc3\xa4seen kauppaan, jossa h\xc3\xa4nen rahansa eiv\xc3\xa4t riit\xc3\xa4 suklaamaidon ostamiseen. Silloin er\xc3\xa4s varas ry\xc3\xb6st\xc3\xa4\xc3\xa4 kaupan kassan. Etsiess\xc3\xa4\xc3\xa4n Peteri\xc3\xa4, Ben yritt\xc3\xa4\xc3\xa4 pys\xc3\xa4ytt\xc3\xa4\xc3\xa4 varkaan, mutta varkaan ase ampuu luodin h\xc3\xa4nen vatsaansa. Varas pakenee, kun Peter l\xc3\xb6yt\xc3\xa4\xc3\xa4 Benin jalkak\xc3\xa4yt\xc3\xa4v\xc3\xa4lt\xc3\xa4._NEWLINE_T\xc3\xa4m\xc3\xa4n vuoksi Peter p\xc3\xa4\xc3\xa4tt\xc3\xa4\xc3\xa4 k\xc3\xa4ytt\xc3\xa4\xc3\xa4 kykyj\xc3\xa4\xc3\xa4n rikollisten pys\xc3\xa4ytt\xc3\xa4miseen. Hyl\xc3\xa4tyss\xc3\xa4 salissa n\xc3\xa4kem\xc3\xa4ns\xc3\xa4 luchador-painitapahuman julisteen inspiroimana h\xc3\xa4n valmistaa naamion peitt\xc3\xa4kseen kasvonsa. H\xc3\xa4n my\xc3\xb6s lis\xc3\xa4\xc3\xa4 ranteisiinsa seittim\xc3\xa4isi\xc3\xa4 biokaapeleita ampuvat singot ja ottaa k\xc3\xa4ytt\xc3\xb6\xc3\xb6n my\xc3\xb6s elastaanista tehdyn puvun. Peter saa Gwenilt\xc3\xa4 kutsun p\xc3\xa4iv\xc3\xa4lliselle ja tapaa t\xc3\xa4m\xc3\xa4n is\xc3\xa4n, ylikomisario George Stacyn, joka suhtautuu ep\xc3\xa4ilytt\xc3\xa4v\xc3\xa4sti rikollisia pys\xc3\xa4ytt\xc3\xa4v\xc3\xa4n naamiomiehen motiiveihin. P\xc3\xa4iv\xc3\xa4llisen j\xc3\xa4lkeen Peter paljastaa Gwenille henkil\xc3\xb6llisyytens\xc3\xa4 ja he suutelevat._NEWLINE_Connorsin onnistuttua tutkimuksissaan hiirten kanssa k\xc3\xa4ytt\xc3\xa4en liskojen DNA:ta, Ratha vaatii h\xc3\xa4nt\xc3\xa4 aloittamaan v\xc3\xa4litt\xc3\xb6m\xc3\xa4sti kokeet ihmisill\xc3\xa4 Osbornin selvi\xc3\xa4misen vahvistamiseksi. Connors ei kuitenkaan halua vaarantaa viattomia ihmisi\xc3\xa4, jolloin Ratha antaa h\xc3\xa4nelle potkut ja p\xc3\xa4\xc3\xa4tt\xc3\xa4\xc3\xa4 testata t\xc3\xa4m\xc3\xa4n seerumia sotaveteraanien sairaalassa uskotellen sen olevan influenssarokote. Ep\xc3\xa4toivoinen Connors testaa seerumia itseens\xc3\xa4 ja h\xc3\xa4nen k\xc3\xa4tens\xc3\xa4 kasvaa takaisin. H\xc3\xa4n yritt\xc3\xa4\xc3\xa4 est\xc3\xa4\xc3\xa4 Rathan aikeet, mutta sitten h\xc3\xa4nen ihonsa alkaa muuttua vihre\xc3\xa4ksi ja suomuiseksi sek\xc3\xa4 h\xc3\xa4nen luonteensa v\xc3\xa4kivaltaiseksi. Saapuessaan Williamsburg Bridgelle Connors alkaa paiskata autoja sillan reunojen ylitse. Peter, joka kutsuu nyt itse\xc3\xa4\xc3\xa4n H\xc3\xa4m\xc3\xa4h\xc3\xa4kkimieheksi, pys\xc3\xa4ytt\xc3\xa4\xc3\xa4 putoamaisillaan olevan auton ja pelastaa palavasta autosta er\xc3\xa4\xc3\xa4n pikkupojan._NEWLINE_P\xc3\xa4\xc3\xa4telleen t\xc3\xa4m\xc3\xa4n Liskoksi kutsutun olennon olevan Connors, H\xc3\xa4m\xc3\xa4h\xc3\xa4kkimies kohtaa h\xc3\xa4net viem\xc3\xa4reiss\xc3\xa4. J\xc3\xa4lkeenj\xc3\xa4\xc3\xa4neen kameran kautta Lisko saa selville H\xc3\xa4m\xc3\xa4h\xc3\xa4kkimiehen henkil\xc3\xb6llisyyden ja hy\xc3\xb6kk\xc3\xa4\xc3\xa4 Peterin kimppuun t\xc3\xa4m\xc3\xa4n koululla. Taistelu H\xc3\xa4m\xc3\xa4h\xc3\xa4kkimiehen ja Liskon v\xc3\xa4lill\xc3\xa4 aiheuttaa paljon tuhoa, jolloin poliisit alkavat jahdata heit\xc3\xa4 molempia. Poliisit saartavat H\xc3\xa4m\xc3\xa4h\xc3\xa4kkimiehen ja ylikomisario Stacy saa tiet\xc3\xa4\xc3\xa4 t\xc3\xa4m\xc3\xa4n olevan Peter._NEWLINE_Sill\xc3\xa4 v\xc3\xa4lin Lisko aikoo muuttaa kaikki ihmiset liskomaisiksi valmistautumalla levitt\xc3\xa4m\xc3\xa4\xc3\xa4n Oscorp Towerin huipulta kaupunkiin kemikaalipilven, uskoen h\xc3\xa4vitt\xc3\xa4v\xc3\xa4ns\xc3\xa4 ihmisist\xc3\xa4 kaikki heikkoudet. H\xc3\xa4m\xc3\xa4h\xc3\xa4kkimies kohtaa Liskon tornin katolla ja vapauttaa vastal\xc3\xa4\xc3\xa4kkeest\xc3\xa4 koostuvan pilven palauttaen Connorsin sek\xc3\xa4 aiemmat uhrit entiselleen. Lisko oli kuitenkin ehtinyt haavoittaa kuolettavasti ylikomisario Stacya, joka pyyt\xc3\xa4\xc3\xa4 ennen kuolemaansa Peteri\xc3\xa4 pit\xc3\xa4m\xc3\xa4\xc3\xa4n Gwenin turvassa "olemalla sotkematta h\xc3\xa4nt\xc3\xa4 mukaan". Ylikomisario Stacyn hautajaisista alkaen Peter aikoikin tehd\xc3\xa4 niin. Mutta koulussa Peter istuu Gwenin taakse ja er\xc3\xa4s opettaja kertoo olemaan antamatta lupauksia, joita ei voi pit\xc3\xa4\xc3\xa4. Peter kuitenkin kuiskaa Gwenille niiden lupausten olevan "parhaita"._NEWLINE_Lopputekstien j\xc3\xa4lkeisess\xc3\xa4 johtauksessa varjoista ilmestyy salaper\xc3\xa4inen mies, joka puhuu Connorsille t\xc3\xa4m\xc3\xa4n salaisen vankisellin l\xc3\xa4hell\xc3\xa4. H\xc3\xa4n kysyy tiet\xc3\xa4\xc3\xa4k\xc3\xb6 Peter totuuden vanhemmistaan ja Connors vastaa, ett\xc3\xa4 "ei". Connors ei usko Peterin olevan valmis totuuden kuulemiseen ja neuvoo miest\xc3\xa4 j\xc3\xa4tt\xc3\xa4m\xc3\xa4\xc3\xa4n Peterin rauhaan. Mutta mies vain katoaa varjoihin.\n_START_SECTION_\nArvostelut\n_START_PARAGRAPH_\nVerkkosivusto Rotten Tomatoes kertoo, ett\xc3\xa4 74\xc2\xa0% kriitikoista on antanut elokuvalle positiivisen arvosanan 6,8/10 keskiarvolla. Ker\xc3\xa4ys perustuu 246 arviointiin. Metacritic ker\xc3\xa4\xc3\xa4 elokuvalle pisteet 66/100 perustuen 42 arviointiin, joka merkitsee p\xc3\xa4\xc3\xa4osin my\xc3\xb6nteisi\xc3\xa4 arvosteluita.\n_START_SECTION_\nLipputulot\n_START_PARAGRAPH_\n12. hein\xc3\xa4kuuta 2012 menness\xc3\xa4 elokuva on ker\xc3\xa4nnyt 165.9 miljoonan Yhdysvaltain dollarin lipputulot Yhdysvalloissa ja 201,6 miljoonan dollarin tulot muissa maissa eli elokuva on tuottanut yhteens\xc3\xa4 noin 367,5 miljoonaa dollaria._NEWLINE_Elokuvan avausp\xc3\xa4iv\xc3\xa4n\xc3\xa4 tiistaina se ylitti Transformersin asettaman enn\xc3\xa4tyksen (27,9 miljoonaa dollaria) tuottamalla 35 miljoonaa dollaria. The Amazing Spiderman teki n\xc3\xa4in Yhdysvaltojen historian tuottoisimman tiistai-avauksen. Kolmip\xc3\xa4iv\xc3\xa4isen\xc3\xa4 viikonloppuna supersankarielokuva tuotti 62 miljoonaa dollaria, joten tiistaina ensi-iltansa saanut elokuva sai n\xc3\xa4in ollen kuuden p\xc3\xa4iv\xc3\xa4n aikana kasaan Yhdysvalloissa yhteens\xc3\xa4 hieman alle 140 miljoonaa dollaria. Elokuvan kuusip\xc3\xa4iv\xc3\xa4inen tuotto oli kuitenkin v\xc3\xa4hemm\xc3\xa4n kuin elokuvilla Transformers ja Spider-Man 2 \xe2\x80\x93 H\xc3\xa4m\xc3\xa4h\xc3\xa4kkimies 2, jotka tuottivat kunnioitettavat 155,4 miljoonaa ja 180 miljoonaa dollaria. Vaikka elokuva j\xc3\xa4\xc3\xa4 edelt\xc3\xa4jiins\xc3\xa4 verrattuna, Sony kertoo, ett\xc3\xa4 kun ottaa huomioon elokuvan k\xc3\xa4ynnist\xc3\xa4v\xc3\xa4n trilogian alusta, elokuva on menestys kaikilla mittareilla. Esimerkiksi elokuvien Batman Begins (79,5 miljoonaa) ja X-Men: First Class (66,5 miljoonaa) kuusip\xc3\xa4iv\xc3\xa4inen tuotto on huomattavasti v\xc3\xa4hemm\xc3\xa4n kuin elokuvan The Amazing Spider-Man.'